НАРЕДБА ЗА ЕДИННИТЕ ДЪРЖАВНИ ИЗИСКВАНИЯ ЗА ПРИДОБИВАНЕ НА ВИСШЕ ОБРАЗОВАНИЕ ПО СПЕЦИАЛНОСТИТЕ "МЕДИЦИНСКА СЕСТРА" И "АКУШЕРКА" ЗА ОБРАЗОВАТЕЛНО-КВАЛИФИКАЦИОННА СТЕПЕН "БАКАЛАВЪР"
В сила от 01.09.2006 г.
 Обн. ДВ. бр.95 от 29 Ноември 2005г., изм. ДВ. бр.82 от 10 Октомври 2006г.
Раздел I.
Общи положения
Чл. 1. С наредбата се определят единните държавни изисквания за придобиване на висше образование по специалностите "Медицинска сестра" и "Акушерка" за образователно-квалификационна степен "бакалавър".
Чл. 2. Специалностите "Медицинска сестра" и "Акушерка" са специалности по регулирани професии от професионално направление "Здравни грижи".
Чл. 3. Висше образование по специалностите "Медицинска сестра" и "Акушерка" за образователно-квалификационна степен "бакалавър" се придобива във факултети и/или филиали на висши училища, получили акредитация по реда на Закона за висшето образование.
Чл. 4. За студенти се приемат кандидати, завършили средно образование и положили успешно писмен конкурсен изпит, определен от висшето училище.
Чл. 5. (1) Студентите, изпълнили задълженията си по учебен план, който отговаря на изискванията на наредбата, получават диплома за завършено висше образование по специалността "Медицинска сестра", съответно "Акушерка", на образователно-квалификационна степен "бакалавър" с професионална квалификация "Медицинска сестра", съответно "Акушерка".
(2) Дипломата по ал. 1 дава право да се упражнява професията "медицинска сестра", съответно "акушерка".
Раздел II.
Съдържание на обучението за придобиване на висше образование по специалността "Медицинска сестра"
Чл. 6. (Изм. - ДВ, бр. 82 от 2006 г.) Обучението по специалността "Медицинска сестра" за образователно-квалификационна степен "бакалавър" се провежда в редовна форма с продължителност 4 учебни години и хорариум 4600 часа.
Чл. 7. (1) Обучението включва теоретична и клинична подготовка. 
(2) Теоретичната подготовка се осъществява чрез задължителни, избираеми и факултативни учебни дисциплини под формата на лекции, семинари, практически упражнения и самостоятелна работа с продължителност не по-малко от 7 семестъра.
(3) Клиничната подготовка се осъществява чрез клинична практика и преддипломен стаж под наблюдението на лица с висше образование по специалност "Медицинска сестра".
Чл. 8. (1) Задължителните учебни дисциплини и минималният задължителен хорариум са:
№ по	Учебни дисциплини	Общ	
ред	 	хорариум	
 	 	(в учебни	
 	 	часове)	
1	2	3	
1.	Философия и въведение в сестрин-	 	
 	ските грижи. Теоретични основи	180	
2.	Практически основи на сестринските	 	
 	грижи	660	
2.1.	Сестрински грижи при болни с хирур-	 	
 	гични заболявания	75	
2.2.	Сестрински грижи при болни със	 	
 	соматични заболявания	90	
2.3.	Сестрински грижи при болни с онко-	 	
 	логични заболявания	30	
2.4.	Сестрински грижи в педиатрията	45	
2.5.	Сестрински грижи за неврологично	 	
 	болни	45	
2.6.	Сестрински грижи за психично болни	30	
2.7.	Сестрински грижи за родилка и	 	
 	новородено	30	
2.8.	Сестрински грижи при очни и	 	
 	ушно-носно и гърлени заболявания	30	
2.9.	Сестрински грижи за възрастни	60	
2.10.	Сестрински грижи по домовете	60	
2.11.	Палиативни сестрински грижи	30	
2.12.	Сестрински грижи при инфекциозно	 	
 	болни	45	
2.13.	Сестрински грижи при деца и въз-	 	
 	растни с увреждания	60	
2.14.	Сестрински грижи в реанимацията	 	
 	и интензивната терапия	30	
3.	Анатомия и клинична патология на	 	
 	човека	45	
4.	Физиология и патофизиология на	 	
 	човека	45	
5.	Микробиология, паразитология	 	
 	и вирусология	30	
6.	Фармакология	45	
7.	Медицинска апаратура в сестринска-	 	
 	та практика	15	
8.	Образна диагностика в сестринската	 	
 	практика	15	
9.	Медицинска генетика	15	
10.	Физикална терапия и рехабилитация	15	
11.	Хигиена и екология	30	
12.	Лечебно хранене	15	
13.	Латински език с медицински термини	30	
14.	Клинична лаборатория, биохимия	 	
 	и имунология	15	
15.	Патология. Познания за болестите	405	
15.1.	Вътрешни болести	90	
15.2.	Гериатрия	15	
15.3.	Хирургия	75	
15.4.	Анестезиология и интензивно	 	
 	лечение	45	
15.5.	Инфекциозни болести и	 	
 	епидемиология	30	
15.6.	Педиатрия с неонатология	45	
15.7.	Акушерство и гинекология	30	
15.8.	Нервни болести, психиатрия	30	
15.9.	Очни болести	15	
15.10.	Ушно-носно и гърлени болести	15	
15.11.	Кожни и венерически болести	15	
16.	Промоция на здравето	15	
17.	Медицинска психология	30	
18.	Медицинска етика и деонтология	30	
19.	Детска педагогика и детска	 	
 	психология	30	
20.	Социално и здравно законодателство	30	
21.	Социална медицина	30	
22.	Медицинско осигуряване при бедст-	 	
 	вени ситуации	30	
23.	Принципи и методика на обучение	45	
24.	Информатика	60	
 	Общо:	1860	
 	 	 	
(2) В учебния план могат да се включат като задължителни и други учебни дисциплини и хорариум извън посочените в ал. 1.
(3) Клиничното обучение се осъществява чрез:
1. клинична практика - от първи до седми семестър включително, с продължителност не по-малка от 1860 часа;
2. преддипломен стаж - с продължителност не по-малко от един семестър (20 учебни седмици).
(4) Преддипломният стаж се провежда в лечебни заведения, получили положителна акредитационна оценка по Закона за лечебните заведения.
Чл. 8а. (Нов - ДВ, бр. 82 от 2006 г.) (1) Обучението по специалността "Медицинска сестра" осигурява:
1. подходящи знания по дисциплините, които са в основата на сестринските грижи, включително достатъчно добро познание за организма, психологическите функции и поведението на здравите и болните хора, както и за социалната среда на човека;
2. достатъчни познания за същността и етиката на професията и за общите принципи, отнасящи се до здравето и сестринските грижи;
3. подходящ клиничен практически опит;
4. способност за участие в практическото обучение на здравния персонал и опит в работата с този персонал;
5. опит в съвместната работа с други медицински специалисти.
(2) Опитът по ал. 1, т. 3 трябва да е придобит по време на практическия стаж, провеждан под ръководството на квалифициран медицински персонал, в места, където броят на квалифицирания персонал и оборудването са подходящи за полагането на медицински грижи за пациентите.
Чл. 9. Избираемите и факултативните учебни дисциплини и техният хорариум, както и времето за самостоятелна подготовка се определят от висшето училище, като продължителността им е не по-малка от 1000 часа.
Чл. 10. Съотношението между теоретичната и клиничната подготовка се определя от висшето училище, като учебните часове за клинична подготовка са не по-малко от 50 на сто от общия хорариум.
Раздел III.
Съдържание на обучението за придобиване на висше образование по специалността "Акушерка"
Чл. 11. (Изм. - ДВ, бр. 82 от 2006 г.) Обучението за придобиване на образователно-квалификационна степен "бакалавър" с професионална квалификация "Акушерка" се провежда в редовна форма с продължителност 4 учебни години, или не по-малко от 4735 часа.
Чл. 12. (1) Обучението се осъществява чрез теоретична и клинична подготовка.
(2) Теоретичната подготовка се осъществява чрез задължителни, избираеми и факултативни учебни дисциплини под формата на лекции, семинари, практически упражнения и самостоятелна работа с продължителност не по-малко от 7 семестъра.
(3) Клиничната подготовка се осъществява чрез клинична практика и преддипломен стаж.
Чл. 13. (1) Задължителните учебни дисциплини и минималният задължителен хорариум са:
№ по	Учебни дисциплини	Общ	
ред	 	хорариум	
 	 	(в учебни	
 	 	часове)	
1	2	3	
1.	Философия и въведение в сестрин-	 	
 	ските и акушерските грижи. 	 	
 	Теоретични основи	120	
2.	Практически основи на сестринските 	 	
 	и акушерските грижи при бременни, 	 	
 	родилки и гинекологично болни жени	465	
2.1.	Специални грижи в акушерството	 	
2.1.1.	Специални грижи при бременни с 	 	
 	нормална и патологична бременност	60	
2.1.2.	Специални грижи при раждащи с 	 	
 	нормално и патологично раждане	90	
2.1.3.	Специални грижи при жени с норма-	 	
 	лен и патологичен пуерпериум	60	
2.2.	Специални грижи при гинекологич-	 	
 	ни заболявания	45	
2.3.	Специални грижи за бременни и ро-	 	
 	дилки в анестезиологията и интен-	 	
 	зивната терапия	30	
2.4.	Специални грижи за бременни и 	 	
 	родилки с хирургични заболявания	30	
2.5.	Специални грижи при бременни, ро-	 	
 	дилки и гинекологично болни със 	 	
 	соматични заболявания	15	
2.6.	Специални грижи при бременни, 	 	
 	родилки и гинекологично болни с 	 	
 	инфекциозни и венерологични 	 	
 	заболявания	15	
2.7.	Специални грижи за деца в неона-	 	
 	тологията и педиатрията 	60	
2.8.	Акушерски и сестрински грижи за 	 	
 	онкологично болни жени	30	
3.	Акушерство	300	
4.	Гинекология	180	
5.	Неонатология	30	
6.	Детски болести	30	
7.	Анатомия и обща клинична патоло-	 	
 	гия на човека	60	
8.	Физиология и патофизиология на 	 	
 	човека	60	
9.	Микробиология, паразитология и 	 	
 	вирусология	30	
10.	Клинична лаборатория и биохимия	30	
11.	Образна диагностика в акушеро-ги-	 	
 	некологичната практика	15	
12.	Медицинска апаратура в акушеро-	 	
 	гинекологичната практика	15	
13.	Медицинска генетика	30	
14.	Физикална терапия и рехабилитация	15	
15.	Лечебно хранене	15	
16.	Хигиена и екология	15	
17.	Фармакология	45	
18.	Латински език с медицински термини	30	
19.	Медицинско осигуряване при бед-	 	
 	ствени ситуации	30	
20.	Основни познания за болестите	195	
20.1.	Вътрешни болести	30	
20.2.	Хирургия	30	
20.3.	Анестезиология, реанимация и 	 	
 	интензивно лечение	30	
20.4.	Инфекциозни болести и епиде-	 	
 	миология	30	
20.5.	Нервни болести	15	
20.6.	Психиатрия	15	
20.7.	Кожни и венерологични болести	15	
20.8.	Очни болести	15	
20.9.	Ушно-носно и гърлени болести	15	
21.	Медицинска психология	30	
22.	Медицинска етика и деонтология	30	
23.	Социална медицина и промоция на 	 	
 	здравето	30	
24.	Социално и здравно законодателство	30	
25.	Сексология и семейно планиране	30	
26.	Принципи и методика на обучението	15	
27.	Информатика	60	
 	Общо:	1935	
 	 	 	
(2) В учебния план могат да се включат като задължителни и други учебни дисциплини и хорариум извън посочените в ал. 1.
Чл. 13а. (Нов - ДВ, бр. 82 от 2006 г.) Обучението по специалността "Акушерка" осигурява:
1. достатъчни познания за науките, на които се основават дейностите на акушерките, в частност на акушерството и гинекологията;
2. достатъчни познания за професионалната етика на професията и на нормативните актове, които я регламентират;
3. задълбочени познания върху биологичните функции, анатомията и физиологията в сферата на акушерството и на новороденото, както и познания върху отношението между състоянието на здраве и физическата и социалната среда на човешкия индивид и неговото поведение;
4. достатъчен клиничен опит, придобит в акредитирани лечебни заведения под контрола на специалисти с квалификация по акушерство;
5. достатъчно разбиране на обучението на здравни работници и опит от работата с такива работници.
Чл. 14. Клиничната подготовка се осъществява чрез:
1. клинична практика - от първи до седми семестър включително, с продължителност не по-малка от 1800 часа;
2. преддипломен стаж - с продължителност не по-малко от един семестър (20 учебни седмици).
Чл. 15. (1) По време на клиничната подготовка студентите извършат дейности под ръководството и наблюдението на преподавател по практика и/или правоспособна акушерка и усвояват следните дейности:
1. съветване на бременни жени, включващи поне 100 прегледа преди раждането;
2. наблюдение и грижи за не по-малко от 40 раждащи жени;
3. самостоятелно водене на не по-малко от 40 раждания; 
4. активно участие при седалищни раждания;
5. извършване на епизиотомия и увод в хирургичния шев;
6. наблюдение и грижи за 40 жени с риск при бременност или раждащи или в послеродов период;
7. наблюдение и грижи, включително прегледи, на не по-малко от 100 жени в послеродов период и здрави новородени деца;
8. наблюдение и грижи за новородени, изискващи специални грижи, включително за родени преди термин, след термин, деца с ниско тегло при раждането или болни;
9. грижи за жени с гинекологична и акушерска патология; 
10. въвеждане в грижите в областта на медицината и хирургията, което включва теоретична подготовка и клинична практика. 
(2) При липса на достатъчно родилки броят по ал. 1, т. 3 може да бъде намален до 30 раждания, при условие че студентите активно участват в 20 други раждания.
(3) При липса на седалищни раждания или при невъзможност за участие при провеждането им практиката по ал. 1, т. 4 може да бъде осъществена при симулативни условия.
(4) Уводът в хирургичния шев по ал. 1, т. 5 включва теоретична подготовка и клинична практика. Практиката по шев включва зашиване на рана от епизиотомия и неусложнено разкъсване на перинеума и може да бъде извършвана при необходимост и в симулативни условия.
Чл. 16. Избираемите и факултативните учебни дисциплини и техният хорариум, както и времето за самостоятелна подготовка се определят от висшето училище, като продължителността им е не по-малка от 1000 часа.
Чл. 17. Съотношението между теоретичната и клиничната подготовка се определя от висшето училище, като учебните часове за клинична подготовка са не по-малко от 50 на сто от общия хорариум.
Раздел IV.
Завършване на обучението по специалностите "Медицинска сестра" и "Акушерка"
Чл. 18. Обучението за придобиване на висше образование по специалността "Медицинска сестра" за образователно-квалификационна степен "бакалавър" завършва с единен държавен изпит по общи и специални сестрински грижи - теория и практика.
Чл. 19. Обучението за придобиване на висше образование по специалността "Акушерка" за образователно-квалификационна степен "бакалавър" завършва с държавни изпити по:
1. акушерство и гинекология - практика и теория;
2. комплексен изпит по акушерски и сестрински грижи - практика и теория.
Чл. 20. Съставът на държавната изпитна комисия по чл. 18 и 19 се определя със заповед на ректора на висшето училище, като председателят й е хабилитирано лице.
Преходни и Заключителни разпоредби
§ 1. Студентите, приети преди влизането в сила на наредбата, продължават обучението си по актуализирани учебни планове и програми в съответствие с изискванията на наредбата.
§ 2. Наредбата се приема на основание чл. 177 от Закона за здравето и чл. 9, ал. 3, т. 5 от Закона за висшето образование.